jkorsvik/nowiki_second_scrape_merged huggingface dataset:
Chevrolet Tahoe

Chevrolet Tahoe er en SUV av det amerikanske bilselskapet General Motors
Bilen kom på markedet som GMC Yukon i 1992 og senere Chevrolet Tahoe i 1995.
Bilen er fortsatt i produksjon, og er en av USAs mest populære SUV'er.
Første generasjon Tahoe(1991-1999)GMT400 som ble produsert inntil 1999, ble mest solgt i Norge som 2 dørs, med 6.5 Detroit Diesel. Den kom også med 5.7 small block V8 og som firedørs versjon. Den ble levert både med bakhjulstrekk og firehjulstrekk.
Andre generasjon(1999-2006)GMT800 kom kun som firedørs og med 4.8 eller 5.3 Vortec V8. I Norge er 5.3 motoren mest vanlig. 
Tredje generasjon(2006-2014)GMT900 kom med mange forskjellige motorer. De variert fra 4.8 til 6.2 bensin V8.
Fjerde generasjon(2014-)GMT K2UC/G blir levert med enten 5.3 eller 6.2 V8 Flexfuel. 


== Eksterne lenker ==
(en) Offisielt nettsted 
(en) Chevrolet Tahoe – kategori av bilder, video eller lyd på Commons
Rogaland Grand Prix 2011

Rogaland Grand Prix 2011 var den 4. utgaven av Rogaland Grand Prix, og ble arrangert 29. mai 2011. Løpet ble vunnet av norske Frederik Wilmann.


== Resultater ==


== Eksterne lenker ==
(en) Rogaland Grand Prix 2011 - ProCyclingStats 
Fullstendig resultatliste, 2011
Fraksjon (politikk)

En fraksjon består av representanter fra ett og samme parti i en politisk fagkomité og ledes av en fraksjonsleder.I Stortinget kalles det samme for en partigruppe, som alle representantene fra samme politiske parti tilhører og ledes av en parlamentarisk leder.Gruppene diskuterer og finner sitt standpunkt i viktige saker som skal opp i Stortinget slik at partiet fremstår med en felles politikk.


== Referanser ==
Sunn O)))

Sunn O))) (uttalt «Sun») er et amerikansk eksperimentelt band som er kjent for sin syntese av ulike sjangrer, blant annet ambient, støy, Doom metal og Black metal. Gruppa har to kjernemedlemmer, Stephen O'Malley og Greg Anderson som begge også spiller i andre band, henholdsvis Burning Witch og Goatsnake.«Sunn O)))» har tatt navnet sitt fra, Sunn et forsterkermerke, Sunn, som har en logo med blant annet en sirkel ved siden av navnet. Gruppen har benyttet dette som en del av utformingen av sine plateomslag, og i intervjuer har Stephen O'Malley sagt at navnet ble valgt som et ordspill på gruppa Earth, en pioner innen drone-musikk på 1990-tallet, og sa at «Sunn O)))», altså solen, kretser rundt «Earth», altså jorden.
Gruppens lydbilde er meget langsomt og tungt med av elektriske gitarer og med svært lite trommer og ofte ikke en noen bass som skiller seg ut. Når gruppen spiller konserter er de kledd i lange kapper, fyller lufta med røyk og spiller meget høyt.Gruppen har utgitt det meste av musikken sin på et eget plateselskap som ble opprettet i 1998, Southern Lord Records. Imidlertid utga gruppen albumet ØØ Void, på Rise Above Records og Hydra Head Records, og senere på Dirter Productions, da i en pressing som dobbel vinylutgivelse.


== Diskografi ==
ØØ Void (CD 2000, 2xLP 2003)
Flight of the Behemoth (CD & 2xLP 2002)
White1 (CD & 2xLP 2003)
White2 (CD & 2xLP 2004)
Black One & Solstitium Fulminate (2xCD 2005, 2000 kopier)
Black One (CD 2005, 2xLP 2006)
Monoliths & Dimensions (CD & 2xLP 2009)De har også utgitt en handful utgivelser med innspillinger fra konserter, foruten to singler, «The Horn and the Spear» (EMS-remiks) (Digital 2004) og «Che» (med Pan Sonic) (2008).


== Referanser ==


== Eksterne lenker ==
(en) Offisielt nettsted 
(en) Sunn O))) – kategori av bilder, video eller lyd på Commons 
(en) Sunn O))) på Apple Music 
(en) Sunn O))) på Discogs 
(en) Sunn O))) på MusicBrainz 
(en) Sunn O))) på Encyclopaedia Metallum 
(en) Sunn O))) på Spotify 
(en) Sunn O))) på Songkick 
(en) Sunn O))) på Last.fm 
(en) Sunn O))) på AllMusic 
(en) Southern Lord Records
(en) Stephen O'Malleys offisielle nettsted
Felttoget mot Dong Zhuo

Felttoget mot Dǒng Zhuó (tradisjonell kinesisk: 董卓討伐戰; forenklet kinesisk: 董卓讨伐战; hanyu pinyin: Dǒng Zhuó Tǎofá Zhàn) var en militært straffeekspedisjon i 190 i slutten av Han-dynastiet i Kinas historie, i forspillet til de tre rikers tid, startet av en koalisjon av regionale offiserer og krigsherrer mot Dong Zhuo, den tyranniske statsministeren av Han-dynastiet.  Koalisjonens medlemmer hevdet at Dǒng hadde til hensikt å tilrane seg keisermakten ved å holde keiser Xian av Han som gissel og ved å skaffe seg en stor innflytelse over det keiserlige hoffet, og slik legitimerte de sitt felttog for å fjerne Dǒng fra makten. Felttoget førte til at Dǒng evakuerte hovedstaden Luoyang og satte opp et nytt hoff i Chang'an, mens koalisjonen ble oppløst på grunn av de ulike medlemmenes motstridende interesser. 
I Míng-romanen Beretningen om de tre kongedømmer, skrevet av Luo Guanzhong, er felttoget husket særlig på grunn av to hendelser, den ene er Guan Yu som dreper Hua Xiong, og den andre er duellen mellom Lü Bu og Liu Bei, Guan Yu og Zhang Fei. Disse to scenene blir ofte gjenskapt i kinesisk opera, sammen med andre berømte scener fra romanen, men til tross for dette er begge hendelsene fiktive, Hua ble drept i et slag mot Sun Jian, mens Liu, Guan og Zhang ikke var aktive i felttoget, men i stedet kjempet mot de gule turbaners opprør i nord, og dermed kjempet de aldri mot Lü, som i virkeligheten ble beseiret av Sun Jian. Dette viser at romanen gir Liu Beis fraksjon mer fokus på bekostning av Sun Jians sørlige fraksjon, som utviklet seg til riket Dong Wu.
Koalisjonen i felttoget mot Dong Zhuo (Guāndōng-koalisjonen; "Øst for passet-koalisjonen") inkluderte:

Yuan Shu (herunder Sun Jian)
Han Fu
Kong Zhou
Liu Dai
Wang Kuang
Yuan Shao
Zhang Miao (herunder Cao Cao)
Qiao Mao
Yuan Yi
Bao Xin
Zhang Chao
Zhang Yang
Yufuluo, chanyu for de sørlige xiongnueneI Beretningen om de tre kongedømmer består koalisjonen av de følgende guvernørene og offiserene:

Cao Cao
Yuan Shu
Han Fu
Kong Zhou
Liu Dai
Wang Kuang
Zhang Miao
Qiao Mao
Yuan Yi
Bao Xin
Kong Rong
Zhang Chao
Tao Qian
Ma Teng
Gongsun Zan (under ham Liu Bei og hans brødre)
Zhang Yang
Sun Jian
Yuan Shao
Fotballklubben Kurér

Fotballklubben Kurér (stiftet 9. oktober 1993) er en fotballklubb fra Oslo. Klubben har tradisjonelt rekruttert mange av spillerne gjennom miljøene i og rundt noen av bymenighetene i Oslo. Kurérs A-lag rykket ned fra 3. divisjon i 2009, og har siden spilt i 4. divisjon.


== Divisjonsutvikling ==


== Referanser ==


== Eksterne lenker ==
Offisielt nettsted
Olive Thomas

Olive Thomas (født 20. oktober 1894 i Pennsylvania, død 10. september 1920) var en amerikansk skuespiller, hovedsakelig i stumfilmer. 
Da faren hennes James Duffy, en stålarbeider, døde i 1906, ble Olive tvunget til å forlate skolen i en alder av femten år for å begynne å arbeide for å støtte moren og de to yngre brødrene, Jakob og William, som henholdsvis var to og fem år yngre enn henne. I april 1911, 16 år gammel, giftet hun seg og ekteskapet varte i to år. Etter skilsmissen bodde hun hos et familiemedlem i New York City, hvor hun fant arbeid i et varehus i Harlem.
Thomas var kjent for sin ville festing og store konsum av alkohol og narkotika. Hun hadde tre bilulykker på to år og leide til slutt en privat sjåfør for å hindre flere trafikkrelaterte skader. Thomas døde i september 1920, da hun var 26 år gammel. Hennes spøkelse blir sagt å hjemsøke New Amsterdam Theatre i New York City.


== Filmografi ==
1916 - Beatrice Fairfax som Rita Malone
1917 - Broadway Arizona som Fritzi Carlyle.
1917 - A Girl Like That som Fannie Brooks.
1917 - Indiscreet Corinne
1917 - Madcap Madge som Madge Flower.
1917 - An Even Break som Claire Curtis.
1918 - Limousine Life som Minnie Wills
1919 - The Glorious Lady som Ivis Benson
1919 - Love’s Prisoner som Nancy


== Referanser ==


== Eksterne lenker ==
(en) Olive Thomas på Internet Movie Database 
(sv) Olive Thomas i Svensk Filmdatabas 
(en) Olive Thomas på AllMovie 
(en) Olive Thomas hos Turner Classic Movies 
(en) Olive Thomas hos The Movie Database 
(en) Olive Thomas hos Internet Broadway Database
Gayfield Park

Gayfield Park er et fotballstadion i Arbroath, Skottland. Det er hjemmebanen til Arbroath FC
Stadion befinner seg i strandsonen, vest for havnen i Arbroath, i den søndre delen av byen. Det er ikke noe annet stadion i Europa som ligger så nært sjøen, og høyvannet stanser bare fem meter fra stadion. På grunn av sin plassering rett ved Nordsjøen kan supporterne bli utsatt for streng kulde og sterk vind i vinterhalvåret. Det første stadionanlegget på denne tomta ble bygget i 1920, og det nåværende anlegget ble åpnet i 1925.
Publikumskapasiteten på Gayfield Park er 4 153.  De eneste sitteplassene befinner seg på den nye tribunen med tak, som heter Gayfield Stand. Denne tribunen ble åpnet i 2002, og der kan 814 tilskuere sette seg ned. De andre tre sidene av stadion – The Seaforth End, The East Terrace og The Harbour End – dreier seg om ståtribuner. Disse tribunene er uten tak, bortsett fra en liten del i midten av hver tribune, der supporterne kan finne ly for regn og sludd. Størrelsen på gressmatten er 105 ganger 65 meter.


== Tilskuerrekord ==
Høyeste antall tilskuere: 13 510 mot Rangers FC i tredje runde av den skotske FA-cupen 22. februar 1952


== Referanser ==
Ånnsjön

Ånnsjön (sørsamisk: Ånne) er en innsjø i det vestlige Jämtland i Sverige, med beliggenhet mellom Storlien og Åre. Innsjøen er nesten sirkelrund og har et areal på 57 km². Innsjøens overflate ligger 526 meter over havet, og omtrent 60 % av arealet er grunnere enn to meter. I vest danner Enan og andre tilløpselver et stort delta. Ånnsjön har et spesielt rikt fugleliv, og ved Handöl ligger det en fuglestasjon. Ørret og røye forekommer naturlig i innsjøen. Kanadarøye er satt ut, trolig på 1960- eller 70-tallet. Denne rovfisken har ført nedgang i bestandene av de andre fiskeartene.


== Referanser ==
Öjarssjön

Öjarssjön er en innsjø i Strömsund kommune i det nordlige Jämtland, Sverige. Innsjøens overflateareal er på 5,96 km², og overflaten ligger 435 meter over havet. Innsjøen dreneres gjennom Öjån. Til tross for innsjøens beskjedne størrelse, inneholder den et sekstitalls større og mindre øyer og holmer. Ved bredden av innsjøen ligger bebyggelsen Öjarn.


== Referanser ==
Historien om Big Al

Historien om Big Al (originaltittel: The Ballad of Big Al) er en naturdokumentar som ble produsert av BBC i 2001. Dokumentaren er en oppfølger av dokumentarserien Dinosaurene kommer tilbake fra 1999, og fokuserer på livet og døden til «Big Al», et berømt skjellet av en allosaurus, funnet med forskjellige skader. Dokumentaren gjenskaper jura-tiden for 149 millioner år siden, og er filmet i Wyoming i USA. Historien om Big Al vant to Emmy-priser i 2001.


== Se også ==
Dinosaurene kommer tilbake
Villdyra kommer
Monstrenes tid – Livet før dinosaurene


== Referanser ==
Idsjön

Idsjön er en innsjø langs Gimån i Bräcke kommune, Jämtland, Sverige. Innsjøen er 10 km² stor, og ligger i en høyde på 261 meter over havet.
Man antar at innsjøen har hatt stor betydning gjennom flere tusen år av Jämtlands historie. Langs Idsjön finnes flere fortidsminner, blant annet to gravfelt, et titalls fanstboplasser, fangstgroper og innsjøgraver. Fangstordninger for sikfiske, såkalt vaktfiske, har ved Gimåns innløp til innsjøen blitt praktisert kontinuerlig fra middelalderen fram til i dag. Området er derfor utmerket som av «nasjonal interesse i kulturspørsmål».


== Referanser ==
Alsensjön

Alsensjön er en lang og smal innsjø i Alsen sogn, Krokom kommune i Jämtland, Sverige. Innsjøen dreneres via elven Ytterån til Storsjön . Alsensjön får vanntilførsel via Åringsån i vest og fra Näldsjön via Faxån ved Nälden til bukta Själdret øst i Alsensjön.
Ved innsjøen ligger sognets sentrum, Alsen, (jemtsk: Ärs`n), og mot slutten av 1800-tallet ble den trafikkert av dampbåter. Noen av disse var Alsen I, Alsen II, Fortune, Frej og Ytterån. Dampbåttrafikken pågikk fram til 1949, og omfattet både persontrafikk og tømmerleveranser. Båtene gikk ut fra tettstedet Ytterån som ligger ved elven med samme navn, og betjente fast Valne, Röde, Mo, Viken, Åberg, Vången, Ede og Hov.


== Se også ==
Liste over innsjøer i Skandinavia


== Referanser ==


== Eksterne lenker ==
Ångbåt på Alsensjön i början av 1900-talet, Bildarkivet Jamtli
Vy över Alsensjön, Bildarkivet Jamtli
Anjan

Anjan er en innsjø i Åre kommune, vest i Jämtland i Sverige, nær grensen mot Norge. Innsjøen er regulert som magasin for Anjan kraftverk, og har derfor et varierende overflateareal på 16 til 30 km², og ligger 415 til 425 meter over havet. Sjøens økologiske status betegnes som «dårlig», mye på grunn av vannstandsvariasjoner. Innsjøen dreneres til Kallsjön.
På nordsiden av sjøen går riksväg 336 mellom Järpen og riksgrensen mot Norge. Her ligger også Anjans fjällstation, bygd av Eyvind Frölich i 1937, med omkring 50 sengeplasser.
Sjøen var trafikert av dampbåten Frey i årene 1861 - 1900. Båten var tenkt som en av fire båter i kommunikasjonslinjen som skulle forbinde Sundsvall og Trondheim.


== Referanser ==
Ankarvattnet

Ankarvattnet (sørsamisk: Åanghkerenjaevrie) er en innsjø i med beliggenhet langs Leipiälven, mellom Leipikvattnet og Stora Blåsjön, helt nord i Jämtland, Sverige. Innsjøen har et overflateareal på 9 km² i en høyde på 448 meter over havet, og gjennomsnittsdybden er 27 meter. Innsjøen er ofte dekket med is til ut i juni måned.
Bergvattnet

Bergvattnet er en liten innsjø i Jämtland, Sverige. Innsjøen får tilførsel av vann fra Stor-Sjouten og Nåsjön via en tunnel, og dreneres til Tåsjön via Ångermanälven.
Blåsjön

Blåsjön (sørsamisk: Plaavere) er en innsjø i Strömsund kommune i Jämtland, Sverige. Innsjøen består av delene Stora Blåsjön og Lilla Blåsjön. Det totale overflatearealet ligger på 28 – 43 km², og innsjøen ligger ca 437 meter over havet.Ved innsjøens nordbredd ligger tettstedet Stora Blåsjön. Blåsjön blir tilført vann fra elvene Mittiälven, Lillälven, Ankarälven og Lejarälven. Innsjøen dreneres av Blåsjöälven, som inngår i Ångermanälvens vassdragssystem. Største målte dybde i Blåsjön er 157 meter, noe som gjør innsjøen til Sveriges tredje dypeste. Blåsjön inneholder om lag 1,3 km³ vann.


== Eksterne lenker ==
Stora Blåsjöns webbplats
På sporet av giganter

På sporet av giganter (originaltittel: Chased by Dinosaurs) er oppfølgeren til naturdokumentaren Dinosaurene kommer tilbake fra 1999. På sporet av giganter en BBC-dokumentarserie som følger zoologisten Nigel Marven som reiser tilbake i tid sammen med sitt filmteam for å søke etter utdødde dinosaurer. En tredelers oppfølger, Sea Monsters, ble produsert i 2003, og fokuserer på skapningene i de syv mest dødelige hav noen sinne.


== Episoder ==


=== Episode 1: «Land of Giants» ===
I episode 1 drar zoologisten Nigel Marven og hans filmteam tilbake til tidlig kritt i Argentina for 100 millioner år siden for å søke etter skapninger. Nigel finner først en argentinosaurus, men blir angrepet av en forhistorisk krokodille. Han går opp på de vulkanske klippene for å få et syn på dyrelivet, og finner blant annet en flokk av pteranodon som jakter på fisk og en flokk av iguanodonter som blir angrepet av giganotosaurus. Etter Nigel får trøbbel med en ornithocerius drar han tilbake i nåtiden. Episoden ble filmet i Tenerife på Kanariøyene.


=== Episode 2: «The Giant Claw» ===

I episode 2 drar Nigel Marven og hans filmteam tilbake til sen kritt i tidlig Mongolia for 75 millioner år siden for å søke etter dinosaurer og andre skapninger. Da Nigel setter opp telt blir han trampet ned av en saurolophus, men fortsetter allikavel på oppdraget. På sin reise oppdager han en bakke av hekkende protoceratops, en skog dominert av velociraptor og en gruppe mononynkus, og oppdager at de har fjær.
Neste morgen finner han en hekkeplass for en therizinosaurus, der han også finner skjellet av en død, og spekulerer på om den brukte lange klør for å drepe byttet sitt. Nigel finner en tarbosaurus i kamp med en therizinosaurus, der tarbosaurusen gir seg etter å ha blitt skadet av de enorme klørne til therizinosaurus.
Da Nigel finner en flokk av samme dinosaur, finner han ut at de ikke brukte klørne til å drepe, men til å få ned blader fra trærne. Nigel går nærmere dinosauren med et kamera, men dinosauren slikker kameraet og Nigel faller og drar tilbake i nåtiden. Episoden ble filmet på Fraser Island i Australia.


== Se også ==
Dinosaurene kommer tilbake (1999, en forløper som fokuserte på dinosaurenes tid generelt)
Villdyra kommer (2001, fokuserer på livet etter dinosaurene)
Sea Monsters (2003, en oppfølger som fokuserer på skapningene i de 7 mest dødelige hav noen sinne)
Monstrenes tid – Livet før dinosaurene (2005, fokuserer på livet før dinosaurene)
Prehistoric Park (2006, et program om Nigel Marven som drar tilbake i tid for å lete etter dinosaurer, villdyr og andre skapninger fra fortiden og beholder dem i en «prehistorisk park»)
Portalen (2007-2011, en serie laget av Tim Haines der skapninger fra fortiden og fremtiden går inn i vår nåtid)


== Eksterne lenker ==
(en) På sporet av giganter på Internet Movie Database 
(en) På sporet av giganter på Rotten Tomatoes
Burvattnet

Burvattnet (sørsamisk: Buvriejaevrie) er en innsjø i Åre kommune og Krokom kommune vest i Jämtland, Sverige. Innsjøen består av Stora Burvattnet og Lilla Burvattnet, som ligger nord for Oldfjällen, mellom Njaarke sameby og Joevevaerie sameby. Burvattnet dreneres via Långan til Indalsälven. 
Innsjøen er regulert av Indalsälvens Vattenregleringsföretag. Burvattnets overflateareal varierer fra 9,6 til 12,9 km², og dybden kan variere med inntil sju meter. Lilla Burvattnet ligger 559,7 meter over havet, Stora Burvattnet 560 meter over havet. Innsjøens maksimale dybde er 139 meter.


== Referanser ==
Barney & Friends

Barney & Friends er en amerikansk fjernsynsserie for barn som gikk på PBS fra 1992 til 2009. Hovedpersonene var Barney, en antropomorf lilla Tyrannosaurus rex, og dinosaurvennene hans. De fikk også besøk av mennesker, både barn og voksne kjendiser. Barney ble til som en serie videoer i 1987, og ble fra 1992 til 2009 produsert og sendt av PBS. 
Barney ble raskt populær, og hadde rundt fem millioner seere etter én sesong, nesten like mange som rivalen Sesame Street. Bøker og leketøy fra serien ble lansert og gjorde det godt.Serien tapte noe popularitet i begynnelsen av det 21. århundre.


== Referanser ==


== Eksterne lenker ==
Offisielt nettsted 
(en) Barney & Friends på Internet Movie Database 
(en) Barney & Friends på Rotten Tomatoes 
(en) Barney & Friends på Metacritic
Börtnen

Börtnen er en innsjø langs Ljungan, nedstrøms fra Flåsjön, og oppstrøms for Lännässjön, i Berg kommune i Jämtland, Sverige. Innsjøen består av to sammenhengende deler, Lilla Börtnen og Stora Börtnen, og har et samlet overflateareal på 3,5 km². Bebyggelsen Börtnan ligger ved Stora Börtnen, som ligger oppstrøms i forhold til Lilla Börtnen.
Börtnen, både den store og den lille delen av innsjøen, er kjent for godt fiske og gode fiskemuligheter, da elvene Ljungan, Arån, Aloppan og Galån alle fører til sjøsystemet og tilfører den allerede rike innsjøen fisk som harr, ørret og røye. I innsjøen er det også sik, gjedde og abbor.
For tiden omtales innsjøen som Lill-Börtnen og Börtnessjön, men den har også blitt omtalt som yttre og övre Börtnen.
Alexx Alexxander

Alexx Alexxander Event (født 21. oktober 1984) er en norsk illusjonist kjent under artistnavnet Alexx Alexxander. Han har vunnet The Merlin Award to ganger, Best Illusionist Norway 2016 og Illusionist of The Year 2019.


== Bakgrunn og virke ==
Alexx Alexxander er oppvokst utenfor Tønsberg i Vestfold. Han fikk sin første tryllebok av bestefaren da han var fem år og har underholdt med betalte forestillinger siden han var ti. I 1997 vant Alexx Alexxander en landsomfattende tryllekonkurranse, og i 1999 tok han sølv i Nordisk mesterskap i scenemagi. Han har siden opptrådt på en rekke turneer og i flere TV-programmer i Norge, både som klovn og tryllekunstner. Han ble særlig kjent etter deltakelse i TV 2s underholdningsserie «Norske Talenter» i 2010, der han blant annet viste et spektakulært utbryternummer og ble stemt helt til finalen av både dommere og det norske folk. Magiske Cirkel Norge kåret Alexx Alexxander til «Årets tryllekunstner» samme år.I 2011 presenterte vg.nos VGTV en serie korte filminnslag der Alexx Alexxander overrasker folk på gata i Oslo med magiske stunt. Serien fikk over 1,3 millioner visninger på få uker. Sesong to av Illusions ble lansert på VGTV sensommeren 2012 og genererte 1,9 millioner visninger. Alexx Alexxander har turnert i Norge med forestillingen Defying Gravity (2015-2016) og The Illusions of Alexx Alexxander (2017-2020), som settes opp på scener både i Skandinavia og andre land i Europa. I desember 2017 gjorde han også show i India. I juni 2019 vant han prisen «Best Global Performing Entrepreneur Talent 2019» som ble delt ut av Seed Forum Global.Alexx Alexxander drev tidligere også underholdningsfirmaet Eventmarked.no. Selskapet leide ut og leverte underholdningsutstyr, aktiviteter, ballongdekor og reklameeffekter til arrangementer, show og kampanjer over hele Norge.


== Referanser ==


== Eksterne lenker ==
(en) Alexx Alexxander på Internet Movie Database 
(no) Alexx Alexxanders nettpresentasjon
(no) Alexx Alexxanders underholdningsfirma
(no) Alexx Alexxanders VGTV-serie 2011
(no) Alexx Alexxanders VGTV-serie 2012
(no) Alexx Alexxanders showreel (glimt fra forestillinger)
Alsakertunnelen

Alsakertunnelen er en veitunnel i Kvinnherad kommune i Hordaland. Den er 55 meter lang og utgjør en del av fylkesvei 40.


== Se også ==
Veitunneler i Norge
Liste over veitunneler i Norge


== Referanser ==


== Eksterne lenker ==
Statens vegvesen vegkart
Joe Spano

Joe Spano (født 7. juli 1946 i San Francisco, California) er en amerikansk skuespiller.
Spano debuterte som skuespiller i en oppsetning av Romeo og Julie i 1967. Spano flyttet til Hollywood på slutten av 1970-tallet. Spano ble kjent gjennom sin rolle som løytnant Henry Goldblume i TV-serien Hill Street Blues der han var med i syv år og han er godt kjent for hans arbeid i TV-serien NCIS der han spiller FBI-agenten Tobias Fornell som er en god venn av hovedpersonen Leroy Jethro Gibbs som spilles av Mark Harmon.
Spano hadde gjesteroller i TV-serier som NYPD Blue, The X-Files og Amazing Grace. Spano ble tildelt en Emmy Award i 1988 for beste gjesteskuespiller i en dramaserie for rollen han spilte i en episode av TV-serien Midnight Caller. Han har dukket opp i over tjue spillefilmer, blant annet arbeidet han sammen med Tom Hanks i filmen Apollo 13 og sammen med Richard Gere og Edward Norton i Primal Fear. Joe Spano blir ofte forvekslet med den australske skuespilleren Joseph Spano, men de er ikke i slekt. Spano gjorde sin debut på Broadway i 1992.


== Referanser ==


== Eksterne lenker ==
Offisielt nettsted 
(en) Joe Spano på Internet Movie Database 
(sv) Joe Spano i Svensk Filmdatabas 
(da) Joe Spano på Scope 
(fr) Joe Spano på Allociné 
(en) Joe Spano på AllMovie 
(en) Joe Spano hos The Movie Database 
(en) Joe Spano hos Internet Broadway Database 
(en) Joe Spano hos Behind The Voice Actors
Aspfjordtunnelen

Aspfjordtunnelen er en veitunnel i Sørfold kommune i Nordland. Den er 1500 meter lang og utgjør en del av Europavei 6. Tunnelen ligger ca 3,5 mil nord for Fauske.


== Referanser ==